**C.2 ผลและกระบวนการจัดการศึกษาของแต่ละหลักสูตรต่อผลการเรียนรู้**

 **(Learning Outcomes) และความต้องการจำเป็นของผู้มีส่วนได้ส่วนเสีย**

|  |  |  |
| --- | --- | --- |
| **C.2.4** | **:** | **มีการกำกับติดตามและประเมินผลของกระบวนการสนับสนุนการเรียนรู้ของนักศึกษา งานให้คำแนะนำและบริการนักศึกษา (student supports / services / advices) เพื่อให้นักศึกษามีคุณสมบัติที่พึงประสงค์ตามผลการเรียนรู้และศักยภาพทางอาชีพ** |
| **ปีที่ใช้ในการประเมิน** | **:** | ปีการศึกษา 2564 |
| **ผู้รับผิดชอบ Criteria** | **:** | อรณุตรา จ่ากุญชร / ประภาพรรณ เทียมถวิล / ณภัทร แก่นสาร์ / รัศมี อภิรมย์ / รุ่งนภา รินคำ / ปัญญวัจน์ ชลวิชิต / สกุณา เชาวพ้อง /นิธิวดี จรรยาสุภาพ / ชาญวิทยายุทธ์ อินทร์แก้ว / บรรพต โตสิตารัตน์ / สุวิชา ศรีวิชัย / อรทัย เป็งนวล  |
| **หน่วยงาน** | **:** | สำนักหอสมุด / กองพัฒนานักศึกษา / กองเทคโนโลยีดิจิทัล / กองกายภาพและสิ่งแวดล้อม |

**ผลการดำเนินงาน :**

1. **สนับสนุนการเรียนรู้โดยจัดกิจกรรมเสริมหลักสูตรนอกห้องเรียน**

มหาวิทยาลัยแม่โจ้ มุ่งมั่นที่จะผลิตบัณฑิตของมหาวิทยาลัยให้คงอัตลักษณ์ของความเป็นบัณฑิตแม่โจ้ คือ *“เป็นนักปฏิบัติที่เชี่ยวชาญในสาขาและทันต่อการเปลี่ยนแปลง”* ดังนั้น กิจกรรมเสริมหลักสูตร จึงเป็นกระบวนการสนับสนุนการเรียนรู้ของนักศึกษาและเติมเต็มคุณลักษณะความเป็นบัณฑิตให้แก่นักศึกษา รวมถึงการได้รับประสบการณ์ชีวิตที่หลากหลายในรูปของ “ทักษะชีวิต” มหาวิทยาลัยจึงกำหนดให้การพัฒนานักศึกษาโดยใช้กิจกรรมเสริมหลักสูตรนอกห้องเรียนเป็นหนึ่งในประเด็นยุทธศาสตร์การขับเคลื่อนการพัฒนามหาวิทยาลัยให้บรรลุตามปรัชญาและวิสัยทัศน์ที่วางไว้ โดยมีการจัดทำแผนยุทศาสตร์การพัฒนานักศึกษาในระดับมหาวิทยาลัย เพื่อเป็น[ทิศทางในการพัฒนานักศึกษา](https://erp.mju.ac.th/openFile.aspx?id=NTIwODE0&method=inline)ให้มีคุณสมบัติของบัณฑิตที่พึงประสงค์ตามกรอบมาตรฐานคุณวุฒิระดับอุดมศึกษา รวมถึงส่งเสริมให้นักศึกษาจัดกิจกรรมหรือเข้าร่วมกิจกรรมเสริมหลักสูตรนอกห้องเรียน โดยมีกระบวนการกำกับติดตามคือ การกำหนดให้นักศึกษาต้องผ่านการเข้าร่วมกิจกรรมเสริมหลักสูตรเพื่อพัฒนานักศึกษาตาม[ระเบียบที่มหาวิทยาลัยกำหนด](https://erp.mju.ac.th/openFile.aspx?id=MzIyNDEz&method=inline)ฯ และเพื่อพัฒนาศักยภาพของนักศึกษาให้เป็นบัณฑิตที่มีคุณลักษณะที่พึงประสงค์ผ่าน[กิจกรรมเสริมหลักสูตรที่ทั้งที่มหาวิทยาลัยกำหนด](https://act-stu.mju.ac.th/goverment/20111119104835_2011_ActSTU/Doc_25610130114817_378677.pdf) [ที่คณะกำหนด](https://act-stu.mju.ac.th/wtms_webpageDetail.aspx?wID=1753) และกิจกรรมเลือกเสรี โดยบันทึกเป็นประวัติด้านกิจกรรมพัฒนานักศึกษาใน
[ใบรายงานผลการเข้าร่วมกิจกรรมเสริมหลักสูตร](https://erp.mju.ac.th/openFile.aspx?id=MzIyNDUz&method=inline)ของนักศึกษา ซึ่งนักศึกษาสามารถตรวจสอบประวัติการเข้าร่วมกิจกรรมเสริมหลักสูตรผ่าน[เว็บไซต์ระบบระเบียนกิจกรรมนักศึกษา](http://www.msat.mju.ac.th/) นอกจากนั้นยังมีการสนับสนุนช่วยเหลือผู้เรียนในด้านการเรียนการสอนสำหรับนักศึกษาวิชาทหารต่อเนื่องจากสถาบันเดิม โดยมีการจัดสวัสดิการด้านรถรับ-ส่ง ในการเข้าเรียนทั้งภาคทฤษฎีและปฏิบัติในการฝึกสนาม การประสานงานกับหน่วยงานที่เกี่ยวข้อง เพื่อให้ผู้เรียนมีคุณสมบัติที่สามารถนำมาประกอบวิชาชีพในการสมัครเข้าทำงานส่วนราชการทหารในอนาคตได้ ทั้งนี้ มหาวิทยาลัยมีการกำหนดตัวบ่งชี้วัดความสำเร็จตามวัตถุประสงค์ของแผนการจัดกิจกรรมเสริมหลักสูตร มีการจัดสรรงบประมาณสำหรับหน่วยงานที่เกี่ยวข้องเพื่อดำเนินการตามกระบวนการ และประเมินผลความสำเร็จของการดำเนินโครงการตามวัตถุประสงค์ของกิจกรรม และนำผลการประเมินมาปรับปรุงการดำเนินงานหรือการทบทวนแผนการดำเนินงาน ซึ่งจากสถานการณ์การแพร่ระบาดของโรคติดเชื้อไวรัสโคโรนา 2019(COVID 19) ทำให้ต้องมีการปรับเปลี่ยนรูปแบบการดำเนินกิจกรรม ซึ่งไม่สามารถจัดแบบรวมกลุ่มนักศึกษาได้ จึงได้มีการจัดกิจกรรมรูปแบบออนไลน์ เช่น [โครงการปฐมนิเทศนักศึกษาใหม่](https://erp.mju.ac.th/projetDetail.aspx?pid=17129) [โครงการไหว้ครูดนตรี ประจำปี 2564](https://erp.mju.ac.th/projetDetail.aspx?pid=16720) และ[โครงการเลือกตั้งผู้นำองค์กรนักศึกษา ประจำปี 2564](https://erp.mju.ac.th/projetDetail.aspx?pid=16930) เป็นต้น

นอกจากนี้ มหาวิทยาลัยยังมีบริการสิ่งสนับสนุนช่วยเพื่อช่วยเหลือผู้เรียนในด้านอื่น ๆ
อีกด้วย ได้แก่ (1) ด้าน[ทุนการศึกษา](https://erp.mju.ac.th/openFile.aspx?id=NTIxMTU5&method=inline) โดยให้ความช่วยเหลือแก่นักศึกษาที่ขาดแคลนทุนทรัพย์ ได้มีโอกาสศึกษาเล่าเรียนจนสำเร็จการศึกษา มีการจัดสรรงบประมาณสนับสนุนและได้รับการสนับสนุนจากหน่วยงานภายนอก ทั้งภาครัฐ เอกชน บริษัท ห้างร้าน มูลนิธิ ศิษย์เก่า ฯลฯ นำมาจัดสรรเป็นทุนการศึกษาให้แก่นักศึกษาที่มีฐานะยากจน มุ่งมั่นในการเรียน มีจิตอาสา และสร้างชื่อเสียงให้มหาวิทยาลัย (2) [การให้บริการกู้ยืมเงินกองทุนเงินให้กู้ยืมเพื่อการศึกษา](https://erp.mju.ac.th/openFile.aspx?id=NTIxMTU5&method=inline) ซึ่งจะช่วยบรรเทาความเดือดร้อนด้านการเงิน ส่งผลให้นักศึกษาลดความกังวลใจและมีความตั้งใจศึกษาเล่าเรียนจนสำเร็จการศึกษาได้ (3) บริการด้าน[การให้คำปรึกษา](https://erp.mju.ac.th/openFile.aspx?id=NDk3MTE2&method=inline) านการใช้ชีวิตในรั้วมหาวิทยาลัยแก่นักศึกษา
(4) การสนับสนุนการจัดการเรียนการสอนรายวิชาสหกิจศึกษา โดยการฝึกอบรมการเตรียมความพร้อมของนักศึกษาก่อนออกไปปฏิบัติงาน[สหกิจศึกษา](https://erp.mju.ac.th/openFile.aspx?id=NTIxMTYw&method=inline)ตามเกณฑ์มาตรฐานสหกิจศึกษาของสำนักปลัด กระทรวงการอุดมศึกษา วิทยาศาสตร์ วิจัยและนวัตกรรม (สป. อว) และสมาคมสหกิจศึกษาไทย รวมถึง (5) การให้บริการช่วยเหลือนักศึกษาพิการ โดยการจัดตั้ง[ศูนย์ให้บริการและสนับสนุนนักศึกษาพิการ (Disability Support Services; DSS)](https://erp.mju.ac.th/openFile.aspx?id=NDk3MzYy&method=inline) โดยมีนักแนะแนวการศึกษาเป็นผู้ดูแลให้คำปรึกษาด้านวิชาการและพัฒนาทักษะชีวิตแก่นักศึกษาพิการและมีเครือข่ายการดูแลนักศึกษาพิการในแต่ละคณะ/วิทยาลัย ซึ่งภายในศูนย์ DSS มีการจัดพื้นที่เป็นสัดส่วนสำหรับอำนวยความสะดวกให้กับนักศึกษาพิการ มีทางลาด ห้องน้ำ เครื่องปรับอากาศ บริการด้านเทคโนโลยีสารสนเทศ สื่อสิ่งพิมพ์ เช่น หนังสืออ่านนอกเวลาเรียน ความรู้ด้านอาชีพ มีบริการให้ยืมอุปกรณ์ประกอบการเรียน เช่น เครื่องพิมพ์ (Printer) เครื่องอัดเสียง คอมพิวเตอร์แบบพกพา (Laptop Computer) รวมถึงสามารถใช้ศูนย์ DSS ในการอ่านหนังสือ ทำงาน หรือทำกิจกรรมได้ (6) การให้บริการดูแลด้านสุขภาพแก่นักศึกษาและบุคลากรของมหาวิทยาลัย เพื่อส่งเสริมให้นักศึกษามีสุขภาพอนามัยที่ดีตลอดการศึกษาภายในมหาวิทยาลัย โดยมีพยาบาลวิชาชีพเป็นผู้ให้บริการ และมีการจัดทำประกันอุบัติเหตุให้กับนักศึกษาทุกคน เพื่อลดค่าใช้จ่ายของนักศึกษาเมื่อเกิดการบาดเจ็บจากอุบัติเหตุและต้องเข้ารับการรักษาในโรงพยาบาล และแนะนำให้นักศึกษาที่มีภูมิลำเนาอยู่ห่างไกล ย้ายสิทธิ์ประกันสุขภาพถ้วนหน้ามายังโรงพยาบาลที่อยู่ใกล้มหาวิทยาลัย เพื่อนักศึกษาจะได้ใช้บริการรักษาอาการเจ็บป่วยโดยไม่ต้องเสียค่าใช้จ่าย อีกทั้ง
(7) การดูแลบริหารจัดการกำกับพื้นที่อาคารเทิดกสิกร ([โรงอาหารเทิดกสิกร](https://stu2.mju.ac.th/goverment/20111119104835_mju_stu/Doc_25630522155237_217211.pdf)) ซึ่งมีร้านค้าผู้ประกอบการบริการจำหน่ายอาหารให้เลือกหลากหลายชนิด โดยบริหารจัดการคุณภาพอาหารยังยึดแนวปฏิบัติตาม[มาตรฐานหลักสุขาภิบาลอาหารของสาธารณสุข](https://view.officeapps.live.com/op/view.aspx?src=https://erp.mju.ac.th/openFile.aspx?id=NTAwNjQ4&method=inline)ที่กำหนดไว้ และอยู่ภายใต้การควบคุมโดยคณะกรรมการดำเนินงานพัฒนาร้านค้าโรงอาหารเทิดกสิกร อีกทั้งมีการติดตั้งกล้องวงจรปิด จำนวน 16 จุด และมีบริการห้องประชุมโรงอาหารเทิดกสิกรสำหรับจัดงานประชุม สัมมานาต่าง ๆ ให้กับนักศึกษาและบุคลากรคณะต่าง ๆ สามารถมาใช้บริการภายในอาคารโรงอาหาเทิดกสิกรได้

ทั้งนี้ กองพัฒนานักศึกษา ได้นำ[ผลการประเมินคุณภาพการให้บริการแก่นักศึกษา ประจำปีการศึกษา 2564](https://erp.mju.ac.th/openFile.aspx?id=NDgxMTM0&method=inline) ที่มีผลการประเมินที่มีค่าคะแนนน้อย 3 ลำดับ มาปรับปรุงในประเด็นต่าง ๆ ดังนี้

1. ความพร้อม ความครบถ้วนและเป็นปัจจุบันของข้อมูลที่มีให้บริการในระบบสารสนเทศ ทางกองพัฒนานักศึกษาได้ดำเนินการปรับปรุงข้อมูลในเว็บไซด์ให้เป็นปัจจุบันมากยิ่งขึ้น
2. ความสะดวกและง่ายต่อการเข้ารับบริการ ซึ่งทางกองพัฒนานักศึกษาได้เพิ่มช่องทางในการติดต่อและการขอเอกสารผ่านระบบออนไลน์ เพื่อให้เกิดความสะดวกในการเข้ารับบริการของนักศึกษา
3. ช่องทาง โทรศัพท์/line ที่ใช้อยู่สามารถตอบสนอง / ติดต่อกับบุคลากรได้ทันที
โดยทางกองพัฒนานักศึกษาได้เพิ่มช่องทางการสนทนาระหว่างนักศึกษาและเจ้าหน้าที่ผ่าน Page Facebook กองพัฒนานักศึกษา และจัดทำ Line กลุ่มในการติดต่อประสานงานกับนักศึกษา

เพื่อให้สอดคล้องกับสถานการณ์การระบาดของโรคติดเชื้อไวรัสโคโรนา(Covid -19) กองพัฒนานักศึกษาได้พัฒนารูปแบบการขอใช้บริการผ่านระบบออนไลน์ เช่น การจองห้องประชุม
การให้บริการยืมพัสดุ ครุภัณฑ์ การขอใช้รถ ฯลฯ เพื่อใช้ในการจัดกิจกรรมนักศึกษา

**2. สนับสนุนสื่อการสอน Online ห้องคอมพิวเตอร์ ระบบ Internet ของมหาวิทยาลัย**

* **ระบบ internet ของมหาวิทยาลัย**

ให้บริการระบบสารสนเทศและการสื่อสาร ที่สนับสนุนการเรียนการสอน การค้นคว้าและวิจัย
มี[ระบบเครือข่ายอินเทอร์เน็ตความเร็วสูงสามารถตรวจสอบสถานะการให้บริการ](http://www1.prtg.mju.ac.th/public/mapshow.htm?id=2143&mapid=4FA1E5FD-8AC9-45B1-A4CE-D0DC208F22EC)ได้ตลอด 24 ชั่วโมงและ[อินเทอร์เน็ตไร้สาย](https://erp.mju.ac.th/openFile.aspx?id=NTIxMjY3&method=inline)สามารถใช้งานได้ตลอด 24 ชั่วโมง มีการติดตั้งจุดกระจายสัญญาณ MJU\_WLAN ,MJU\_WLAN\_Plus และ Eduroam โดยเป็นจุดบริการเครือข่ายไร้สายที่ทันสมัย ครอบคลุมและทั่วถึงและในบริเวณอาคารที่ให้บริการต่างๆ เพื่อให้บริการด้านการสืบค้นข้อมูล และทบทวนรายวิชาแก่นักศึกษา ภายในอาคารหอพักนักศึกษา โดย[มีจุดกระจายสัญญาณเครือข่ายไร้สาย](https://erp.mju.ac.th/openFile.aspx?id=MzczNjM1&method=inline) 739 จุดให้บริการ และยังมี[จุดกระจายสัญญาณเครือข่ายไร้สาย](https://erp.mju.ac.th/openFile.aspx?id=NTIxMjYy&method=inline)ของ บมจ. แอดวานซ์ อินโฟร์ เซอร์วิส (AIS) จำนวน 850 จุดให้บริการ และบมจ. ทรู อินเทอร์เน็ต คอร์ปอเรชั่น (True) จำนวน 1,602 จุดให้บริการ

* **ห้องคอมพิวเตอร์**

ใช้พื้นที่อาคารเรียนรวม 70 ปี อาคารเรียนรวม 80 ปี เพื่อสนับสนุนและส่งเสริมการเรียนรู้ในศตวรรษที่ 21 โดย[จัดทำห้องเรียน Smart classroom](https://www.youtube.com/watch?v=_n9OV7Dj1zo&feature=youtu.be&fbclid=IwAR1u6Ds5sQ3cXxFE_VFMnO7VHdwcoYQV28EbCN1DFMnya30fd5iFJZGxybk) โดยในปีงบประมาณ พ.ศ. 2564 ได้ดำเนินการสำรวจระบบเครือข่ายอินเทอร์เน็ตสำหรับการรองรับการจัดการเรียนการสอนออนไลน์ เพื่อนำข้อมูลการที่ได้จากการสำรวจ ไปจัดทำงบประมาณในการปรับปรุงระบบเครือข่ายอินเทอร์เน็ต หรือปรับปรุงประสิทธิภาพการให้บริการ และได้รับการอนุมัติจัดซื้อครุภัณฑ์ห้องเรียน Smart Classroom จำนวน 6 ห้อง รวมไปถึงมหาวิทยาลัยแม่โจ้-ชุมพร 2 ห้อง เพื่อเพิ่มประสิทธิภาพการให้บริการแก่นักศึกษา สามารถจัดการเรียนการสอนในรูปแบบ Active Learning ได้ ทั้งนี้อาจารย์ผู้สอนสามารถบันทึกการสอนแล้วอัพโหลดคลิปการสอนไว้ที่เว็บไซต์ [http://vdo.mju.ac.th](http://vdo.mju.ac.th/) เพื่อให้ผู้เรียนสามารถทบทวนบทเรียนได้ด้วยตนเอง และยังมีห้องบริการอินเทอร์เน็ต ณ อาคารเรียนรวม 70 ปี สำหรับเป็นแหล่งสนับสนุนการเรียนการสอนและการค้นคว้า ซึ่งมีให้บริการทั้งหมด 3 ห้องบริการ มีเครื่องคอมพิวเตอร์ให้บริการทั้งหมด จำนวน 3 ห้อง รวมเครื่องคอมพิวเตอร์ทั้งหมด 278 เครื่อง โดยเปิดให้บริการวันจันทร์-ศุกร์ ตั้งแต่เวลา 08.00-20.00 น. และวันเสาร์-อาทิตย์ ตั้งแต่ เวลา 08.00-17.00 น. จะปิดให้บริการช่วงวันหยุดนักขัตฤกษ์

* **สนับสนุนสื่อการสอน online**

เนื่องด้วยสถานการณ์โควิด-19 นักศึกษามีการเรียนออนไลน์ตลอดทั้งปีการศึกษา มีการเรียนออนไลน์จากที่บ้าน ทำให้ไม่ได้รับการบริการสารสนเทศที่ทั่วถึง มหาวิทยาลัยจึงมีการวางแผนจัดซื้อครุภัณฑ์ใหม่และจัดหาเพื่อทดแทนของเดิมจากการเก็บสถิติและการสำรวจจากหน่วยงานอื่น ๆ เพื่อเสนอต่อคณะกรรมการที่เกี่ยวข้อง โดยมี[การแต่งตั้งคณะกรรมการกลั่นกรอง](https://it.mju.ac.th/goverment/20111119104835_MJU_itc/Doc_25631026134356_873671.pdf)โปรแกรมสำเร็จรูปสำหรับงานวิจัยและการเรียนการสอน ในการพิจารณาความเหมาะสมในการนำโปรแกรมสำเร็จรูปมาใช้สำหรับการทำงานวิจัยและการเรียนการสอนของบุคลากรมหาวิทยาลัยแม่โจ้ พิจารณาความคุ้มค่าของโปรแกรมสำเร็จรูปที่สามารถให้บริการแก่บุคลากรและนักศึกษาของมหาวิทยาลัยแม่โจ้ได้อย่างทั่วถึง

จัดทำแบบสำรวจความต้องการใช้ซอฟต์แวร์ลิขสิทธิ์ มหาวิทยาลัยแม่โจ้ นำมาวิเคราะห์จนดำเนินการจัดซื้อ[ลิขสิทธิ์โปรแกรม](https://maejonet.mju.ac.th/wtms_newsDetail.aspx?nID=24281&lang=th-TH)สำหรับการเรียนการสอน ในปีงบประมาณ 2564 เพิ่มการให้บริการซอฟต์แวร์ที่ถูกลิขสิทธิ์ สำหรับนักศึกษา อาจารย์ และบุคลากรของมหาวิทยาลัยแม่โจ้ เพื่อเป็นประโยชน์สำหรับการเรียนการสอน โดยมีการให้บริการดาวน์โหลดโปรแกรมลิขสิทธิ์ Microsoft โปรแกรม Adobe Cloud รวมไปถึงซอฟต์แวร์สำหรับการเรียนการสอนออนไลน์ MS Teams หรือ Zoom และมีการให้บริการระบบเครือข่ายเสมือน (VPN) (Virtual Private Network) การใช้งานระบบอินเทอร์เน็ตจากภายนอกมหาวิทยาลัย เสมือนการใช้งานระบบอินเทอร์เน็ตภายในมหาวิทยาลัย เพื่อใช้ในการค้นคว้า สืบค้น งานวิจัยหรือเอกสารต่างๆ จากระบบที่ทางสำนักหอสมุดให้บริการ หรือสามารถเข้ามาใช้งานระบบสารสนเทศเพื่อการบริหารด้านงานคลัง มหาวิทยาลัยแม่โจ้

ช่วงปีการศึกษา 2564 เพื่อให้สามารถดำเนินการเรียนการสอนให้เข้ากับสถานการณ์ ผู้เรียนและผู้สอนมีช่องทางในการติดต่อสื่อสารกันได้สะดวก และสามารถเข้าถึงเนื้อหาบทเรียนได้อย่างรวดเร็ว ทุกสถานที่ และทุกเวลา มีการจัดทำเว็บไซต์ <https://sites.google.com/view/mjuonline> วิดีโอแนะนำการใช้งาน คู่มือการใช้งานและช่องการการเรียนรู้โปรแกรมต่างๆ จัดทำช่องทางการติดต่อเพื่อให้คำปรึกษาหรือคำแนะนำการใช้งานระบบเทคโนโลยีสารสนเทศและการเรียนการสอน Online ผ่านช่องทาง Social Media ต่างๆ เพื่อให้สามารถให้ความช่วยเหลือและแก้ไขปัญหาได้อย่างรวดเร็ว อาทิเช่น Facebook : [HELPDESK MJU ONLINE](https://www.facebook.com/groups/579664392634293) และช่องทางไลน์(LINE) ดำเนินการแนะนำการใช้งาน Microsoft Teams for education ให้คณาจารย์และบุคลากรเชิงรุก มีการประเมินผลการใช้งาน ซึ่งได้เก็บ[ผลการสำรวจความพึงพอใจการใช้งานระบบสารสนเทศเพื่อการเรียนการสอนออนไลน์ Microsoft Teams : MS Teams](https://erp.mju.ac.th/openFile.aspx?id=NDU1NTY2&method=inline) ข้อมูลที่ได้จากการวิเคราะห์ผลการตอบแบบสอบถามฯ พบว่าภาพรวมของผู้ใช้งาน มีความพึงพอใจต่อการใช้งานโปรแกรม Microsoft Teams อยู่ในระดับดี และได้มีการจัดกิจกรรมส่งเสริมการใช้งานต่อไป

อีกทั้ง ยังจัดหาระบบการเรียนการสอนออนไลน์เพิ่มเติมทั้งในส่วนของระบบ [LMS (Learning Management System)](https://lms2.mju.ac.th/) หรือระบบการจัดการเรียนรู้ โดยที่ผู้สอนนำเนื้อหาและสื่อการสอนขึ้นเว็บไซต์รายวิชาตามที่ได้ขอให้ระบบจัดไว้ให้ได้โดยสะดวก ผู้เรียนเข้าถึงเนื้อหา กิจกรรมต่าง ๆ ได้โดยผ่านเว็บ สามารถติดต่อสื่อสารได้ผ่านทางเครื่องมือการสื่อสารที่ระบบจัดไว้ให้ นอกจากนั้นแล้วยังมีองค์ประกอบที่สำคัญ คือ การเก็บบันทึกข้อมูล กิจกรรมการเรียนของผู้เรียนไว้บนระบบเพื่อผู้สอนสามารถนำไปวิเคราะห์ ติดตามและประเมินผลการเรียนการสอนในรายวิชานั้นอย่างมีประสิทธิภาพ รวมถึงการจัดหา[ระบบระบบการศึกษาออนไลน์ MJU MOOC](https://mooc.mju.ac.th/) หลักสูตรการเรียนการสอนแบบออนไลน์ แบบเปิดเสรีสำหรับทุก ๆ คนในโลก สามารถสมัครเข้าเรียนได้โดยไม่จำกัดจำนวน เน้นในระดับการศึกษาขั้นสูงที่ในระบบการศึกษาแบบเดิมที่มีข้อจำกัดอยู่แต่เฉพาะในห้องเรียน นอกจากนี้ยังสามารถที่จะเชื่อมโยง Course Online เข้ากับเครื่องมือในด้านเทคโนโลยีการศึกษาต่าง ๆ จำนวน 10 รายวิชา ซึ่งมีเนื้อหาด้านองค์ความรู้เกี่ยวกับการเกษตรของมหาวิทยาลัยแม่โจ้ ที่สามารถเรียนรู้ได้ทุกที่ทุกเวลา สำหรับนักศึกษา บุคคลภายนอกและผู้ที่สนใจ

มหาวิทยาลัยยังสนับสนุนระบบออนไลน์ Live Stream System ในการให้บริการห้องสตูดิโอสำหรับงานถ่ายทอดสด Live Streaming และการกิจกรรม/งานสัมมนา/งานประชุมวิชาการแบบออนไลน์ ผ่านโปรแกรม Microsoft Teams Zoom Meeting และ Youtube Live Stream ให้แก่หน่วยงานภายในมหาวิทยาลัย องค์กรนักศึกษา และหน่วยงานชุมชน ซึ่งห้องสตูดิโอที่อยู่ในความดูแลของกองเทคโนโลยีดิจิทัลเป็นห้องสตูดิโอขนาดใหญ่ รองรับการทำงานแบบ Blue Screen สามารถซ้อนฉาก CG ในแบบ 2D และ 3D พร้อมมีระบบภาพคุณภาพระดับ HD ที่มีความคมชัดสูง และมีอุปกรณ์สลับสัญญาณภาพและเสียง เพื่อควบคุมมุมกล้องและนำเสนอสื่ออิเล็กทรอนิกส์ไปพร้อมกันสำหรับการถ่ายทอดสด หรือการจัดกิจกรรม/งานสัมมนา/งานประชุมวิชาการแบบออนไลน์ นอกจากนั้นยังมี[ระบบศูนย์สอบอิเล็กทรอนิกส์](https://www.ict.mju.ac.th/) เพื่อจัดทำเป็นศูนย์สอบวัดมาตรฐานของนักศึกษาทางด้าน ICT โดยทำการจัดสอบมาตั้งแต่ปี 2553 ตามประกาศมหาวิทยาลัยแม่โจ้ เรื่อง มาตรฐานของนักศึกษาทางด้านเทคโนโลยีสารสนเทศและการสื่อสาร(ICT) เพื่อเป็นการส่งเสริมและสนับสนุนให้นักศึกษามีความรู้ความสามารถทางด้าน ICT โดยนักศึกษาทุกคนจะต้องสอบผ่านการวัดมาตรฐานทางด้าน ICT ตามที่มหาวิทยาลัยกำหนด มีการปรับรูปแบบการสอบแบบออนไลน์ การอบรมภาคปฏิบัติการในรูปแบบออนไลน์ทั้งการอบรมหลักสูตรการใช้งาน Microsoft Word, Microsoft Excel และ Microsoft PowerPoint และการประเมินผลที่มีประสิทธิภาพทดแทนการจัดสอบในรูปแบบเดิม เพื่อให้นักศึกษาสามารถสำเร็จการศึกษาได้ตามรอบจบ และจัดทำโครงการอบรมส่งเสริมการเข้าถึงและใช้ประโยชน์จาก ICT ในการเรียนรู้และการทำงานโดยใช้ Cloud Computing สำหรับนักศึกษาประจำปี 2564

โดยมหาวิทยาลัยมีการประเมินคุณภาพของการให้บริการและสิ่งอำนวยความสะดวก
ต่าง ๆ ด้านเทคโนโลยีสารสนเทศ โดยได้จัดทำแบบสอบถามเพื่อสอบถามความพึงพอใจของผู้ใช้บริการด้านเทคโนโลยี ดังนี้

1) ด้าน[การให้บริการระบบเครือข่ายไร้สาย](https://forms.office.com/Pages/AnalysisPage.aspx?AnalyzerToken=hIN04MKcc6CHsKhoefSBtKva5yWcEBMc&id=OUrHjvbd4UGwov8EWeqOuLUDwT0pACJCoPPf6QWNScdUN0dUWjdITEFURFJOSDRZV1RYVUEyTk1YOC4u) พบว่าต้องการให้มีการเพิ่มจุดให้บริการระบบเครือข่ายไร้สายให้ครอบคลุมทุกอาคารที่อยู่ภายในมหาวิทยาลัยแม่โจ้ และต้องการจุดให้บริการสำหรับอาคารที่ยังไม่มีระบบอินเทอร์เน็ต ผู้รับผิดชอบจึงได้ดำเนินการจัดทำคำของบประมาณในการจัดซื้อครุภัณฑ์ระบบโครงสร้างพื้นฐานด้านเทคโนโลยีสารสนเทศและการสื่อสาร รวมถึงการทำบันทึกข้อตกลงกับบริษัท ทรู อินเทอร์เน็ต คอร์ปอเรชั่น จำกัด และ บมจ. แอดวานซ์ อินโฟร์ เซอร์วิส (AIS) เพื่อเพิ่มบริการด้านการสื่อสารและโทรคมนาคมให้ทันสมัยภายในพื้นที่ของมหาวิทยาลัย

2) ด้าน[การให้บริการระบบเครือข่ายอินเทอร์เน็ต](https://forms.office.com/Pages/AnalysisPage.aspx?AnalyzerToken=xqgjb7ceOQAy3nx32NLZTYtb6VHU3pQF&id=OUrHjvbd4UGwov8EWeqOuLUDwT0pACJCoPPf6QWNScdUOEFQUVdOUEJBNzQ0UFIzVzdTQkpTSlBCMS4u) พบว่า ต้องการให้มีความสเถียรภาพของระบบเครือข่ายที่สามารถใช้งานอินเตอร์เน็ต (Internet) ได้อย่างต่อเนื่อง ผู้รับผิดชอบจึงได้ดำเนินการจัดทำคำของบประมาณในการจัดซื้อครุภัณฑ์ระบบโครงสร้างพื้นฐานด้านเทคโนโลยีสารสนเทศและการสื่อสาร เพื่อเพิ่มประสิทธิภาพในการให้บริการ การเตรียมความพร้อมในด้านระบบเครือข่ายของมหาวิทยาลัยให้พร้อมต่อการใช้งานในทุก ๆ ด้าน ให้มีประสิทธิภาพทั้งการเรียนการสอนและ
การปฏิบัติงานของบุคลากรด้านต่าง ๆ

3) ด้านการใช้งานโปรแกรม Microsoft Teams ได้มีการจัดทำ[เว็บไซต์](https://sites.google.com/view/mjuonline) วิดีโอแนะนำการ
ใช้งาน คู่มือการใช้งานและช่องการการเรียนรู้โปรแกรมต่าง ๆ มีการจัดทำช่องทางการติดต่อเพื่อให้คำปรึกษาหรือคำแนะนำการใช้งานระบบเทคโนโลยีสารสนเทศและการเรียนการสอน Online ผ่านช่องทาง Social Media ต่าง ๆ รวมถึงมีการแนะนำการใช้งาน Microsoft Teams for education ให้คณาจารย์และบุคลากรเชิงรุก ซึ่งจากวิธีการที่กล่าวมาพบว่า สามารถให้ความช่วยเหลือและแก้ไขปัญหาได้อย่างรวดเร็ว

**3. หนังสือ ฐานข้อมูลวารสาร การจัดพื้นที่สนับสนุนการเรียนรู้**

​สำนักหอสมุดเป็นศูนย์กลางสนับสนุนการเรียนรู้ของมหาวิทยาลัย โดยมีพันธกิจหลักในการส่งเสริม สนับสนุนนักศึกษา อาจารย์ นักวิจัย และบุคลากรให้เป็นผู้ที่ทันสมัย ทันต่อโลกที่มีการเปลี่ยนแปลงในศตวรรษที่ 21 สำนักหอสมุดจึงมีภารกิจหลักในการจัดหา รวบรวมจัดเก็บ และให้บริการทรัพยากรสารสนเทศและสื่อการเรียนรู้ที่หลากหลาย ให้ครอบคลุมทุกหลักสูตรที่มีการเรียนการสอนในมหาวิทยาลัย รวมถึงมีการให้บริการและส่งเสริมการเรียนรู้ในด้านการศึกษา ค้นคว้า และวิจัยแก่นักศึกษาทุกระดับ อาจารย์ นักวิจัย บุคลากร และมีการจัดพื้นที่เพื่อส่งเสริมและสนับสนุนการเรียนรู้แก่นักศึกษา โดยมีการจัดทำ[แผนปฏิบัติงานสำนักหอสมุด](http://libmode.mju.ac.th/e-office/doccenter/file/2022/0001226.xlsx)เพื่อกำหนดโครงการ/กิจกรรม ที่สอดคล้องกับแผนยุทธศาสตร์ของมหาวิทยาลัย ในการสนับสนุนการเรียนรู้ของนักศึกษา เพื่อให้นักศึกษามีคุณสมบัติที่พึงประสงค์ตามผลการเรียนรู้และศักยภาพทางอาชีพเป็นประจำทุกปี เพื่อเป็นแนวทางในการสนับสนุนการเรียนรู้ของนักศึกษา อาจารย์ นักวิจัย บุคลากร และมีกระบวนการให้บริการต่าง ๆ ดังนี้

1. ​การให้บริการพื้นฐาน สำนักหอสมุดกำหนดให้มีบริการพื้นฐานตามประกาศทบวงมหาวิทยาลัย เรื่อง มาตรฐานห้องสมุดสถาบันอุดมศึกษา พ.ศ. 2544 ได้แก่ บริการทรัพยากรสารสนเทศ (หนังสือ วารสาร ฐานข้อมูล และสื่อโสตทัศนวัสดุ) บริการยืม-คืน ทรัพยากรสารสนเทศ (Circulation Service) บริการตอบคำถามและช่วยค้นคว้า (Reference Service) บริการยืมระหว่างห้องสมุด (Interlibrary Loan) บริการยืม-คืน (หนังสือ วารสาร ฐานข้อมูล และสื่อโสตทัศนวัสดุ) ระหว่างห้องสมุดร่วมกัน (Reciprocal Borrowing) บริการห้องศึกษาค้นคว้าสำหรับ อาจารย์ (Lecturer Room) บริการห้องศึกษาค้นคว้าสำหรับบัณฑิตศึกษา/นักวิจัย (Researcher Room) บริการห้องศึกษากลุ่ม (Study Room) บริการห้องอ่านส่วนบุคคล (Individual Room) บริการ CD วิชาการ/ภาพยนตร์ และบริการเอกสารจดหมายเหตุ มหาวิทยาลัยแม่โจ้ (Maejo University Archives and Special Collection) โดยมีบรรณารักษ์ และเจ้าหน้าที่ผู้ปฏิบัติงานเป็นผู้ให้บริการ นักศึกษาสามารถเข้าใช้บริการได้ตามจุดให้บริการต่าง ๆ ภายในสำนักหอสมุด และใช้บริการผ่านระบบออนไลน์
2. ​การให้บริการเชิงรุก สำนักหอสมุดมีการให้บริการเชิงรุก โดยมี[การศึกษาความพึงพอใจของผู้รับบริการสำนักหอสมุด มหาวิทยาลัยแม่โจ้](https://erp.mju.ac.th/openFile.aspx?id=NTE0MTUz&method=inline) เป็นประจำทุกปี รวมถึง[การประเมินความพึงพอใจของผู้ใช้บริการต่อบริการออนไลน์ ในสถานการณ์การแพร่ระบาดของโรคติดเชื้อไวรัสโคโรนา 2019 (COVID-19)](https://erp.mju.ac.th/openFile.aspx?id=NTE0MTQx&method=inline) สำนักหอสมุด มหาวิทยาลัยแม่โจ้ และจากการร่วมกันวิเคราะห์จากประสบการณ์การให้บริการของบรรณารักษ์และเจ้าหน้าที่ผู้ปฏิบัติงาน โดยได้นำข้อมูลที่ได้มาปรับปรุงให้เกิด[บริการเชิงรุก](https://libmode.mju.ac.th/2020/online-service/) เพื่อให้ตรงกับความต้องการของผู้รับบริการให้มากยิ่งขึ้น โดยเฉพาะเมื่อมีการเริ่มระบาดของสถานการณ์การแพร่ระบาดของโรคติดเชื้อไวรัสโคโรน่า (COVID 19) สำนักหอสมุดได้ปรับเปลี่ยนการให้บริการให้อยู่ในรูปแบบออนไลน์มาจนถึงปัจจุบันเพื่อสนับสนุนการเรียนการสอนของมหาวิทยาลัยในรูปแบบออนไลน์ ซึ่งนักศึกษาสามารถใช้[บริการห้องสมุด](https://erp.mju.ac.th/openFile.aspx?id=NTIxMjU2&method=inline)ได้เช่นเดิม โดยไม่ต้องเดินทางมายังสำนักหอสมุด บริการต่าง ๆ ของสำนักหอสมุดสามารถให้บริการคลอบคลุมทั้ง 3 วิทยาเขต ได้แก่ มหาวิทยาลัยแม่โจ้ เชียงใหม่ มหาวิทยาลัยแม่โจ้-แพร่ เฉลิมพระเกียรติ และมหาวิทยาลัยแม่โจ้-ชุมพร โดยมีบรรณารักษ์ และเจ้าหน้าที่ผู้ปฏิบัติงานเป็นผู้ให้บริการ
3. กระบวนการจัดพื้นที่เพื่อส่งเสริมการเรียนรู้ สำนักหอสมุดได้มีการจัดพื้นที่เพื่อสนับสนุนการเรียนการสอนและสนับสนุนการเรียนรู้ตลอดมา โดยมีการจัดแบ่งพื้นที่ของอาคารสำนักหอสมุดและจัดให้มีสิ่งอำนวยความสะดวกตามความต้องการและตรงกับพฤติกรรมของผู้ใช้บริการ และจาก[การศึกษาความคาดหวังและพึงพอใจของผู้รับบริการสำนักหอสมุด มหาวิทยาลัยแม่โจ้ ประจำปีงบประมาณ 2564](https://erp.mju.ac.th/openFile.aspx?id=NTE0MTUz&method=inline) ดังนี้ (1) ชั้น 1 : Business Zone (2) ชั้น 2 : Quiet Zone และ (3) ชั้น 3 : Silent zone โดย[การจัดพื้นที่ทั้ง 3 ชั้น](https://erp.mju.ac.th/openFile.aspx?id=NTIxMjU3&method=inline) ผู้ใช้บริการสามารถเลือกใช้ได้ตามความต้องการของตนเอง โดยสามารถเข้าใช้บริการได้ที่สำนักหอสมุด และสำหรับบางบริการก่อนการใช้งาน นักศึกษาสามารถทำการจองก่อนเข้าใช้บริการผ่านระบบออนไลน์ได้ ในแต่ละพื้นที่ที่สำนักหอสมุดได้ให้บริการนั้นจะมีบรรณารักษ์และเจ้าหน้าที่ผู้ปฏิบัติงานคอยให้บริการในแต่ละจุดบริการ

จากกระบวนการให้บริการของสำนักหอสมุด รวมถึงโครงการ/กิจกรรม ที่อยู่ในแผนปฏิบัติงาน สำนักหอสมุดได้ปรับบริการให้มีทั้งในรูปแบบ Onsite และรูปแบบ Online เพื่อให้เข้ากับสถานการณ์ปัจจุบันที่มีการเรียนการสอนในรูปแบบออนไลน์ บริการ/โครงการ/กิจกรรม ต่างๆ ของสำนักหอสมุดสามารถตอบสนองความต้องการของผู้รับบริการแต่ละกลุ่ม และครอบคลุมถึงห้องสมุดมหาวิทยาลัย
แม่โจ้-แพร่ เฉลิมพระเกียรติ และห้องสมุดมหาวิทยาลัยแม่โจ้-ชุมพร โดยผ่านการประชาสัมพันธ์และบุคลากรที่รับผิดชอบห้องสมุดภายในเครือข่าย ทั้งนี้ สำนักหอสมุดมีการกำกับและติดตาม
การให้บริการ และโครงการ/กิจกรรม ต่างๆ ในการสนับสนุนการเรียนรู้ของนักศึกษา ดังนี้ 1) กำหนดให้ผู้รับผิดชอบรายงานผลการดำเนินโครงการ/กิจกรรม ตามแผนปฏิบัติงานสำนักหอสมุดที่แล้วเสร็จภายใน 45 วันลงในระบบสารสนเทศของมหาวิทยาลัย (<http://www.erp.mju.ac.th>) 2) ผู้รับผิดชอบโครงการ/กิจกรรม แจ้งรายงานผลความก้าวหน้า ปัญหา/อุปสรรค ของการจัดทำโครงการ/กิจกรรม ต่อที่ประชุมในคราวประชุมทบทวนแผนปฏิบัติงานสำนักหอสมุด 3) กำกับและติดตามโดยหัวหน้าฝ่ายที่รับผิดชอบการให้บริการ โครงการ/กิจกรรม แล้วนำเสนอต่อที่ประชุมคณะกรรมการบริหารสำนักหอสมุด และ 4) ผู้อำนวยการสำนักหอสมุดนำเสนอผลการการดำเนินงานต่อคณะกรรมการประจำสำนักต่อไป

มีการประเมินผลการให้บริการ และการจัดทำโครงการ/กิจกรรมต่างๆ ในการสนับสนุนการเรียนรู้ของนักศึกษา เพื่อวัดความสำเร็จของงาน และเพื่อให้สามารถดำเนินงานได้ตามแผน ดังนี้

1. การประเมินผลการให้บริการ สำนักหอสมุดได้ทำการประเมินผลการให้บริการ โดยศึกษาความคาดหวังและพึงพอใจของผู้รับบริการสำนักหอสมุด มหาวิทยาลัยแม่โจ้ ประจำปีงบประมาณ 2564 ผลจากการศึกษาพบว่า ภาพรวมผู้ตอบแบบสอบถามทั้งหมดส่วนใหญ่มีความพึงพอใจหลังรับบริการและความคาดหวัง มีค่าเฉลี่ยความพึงพอใจหลังรับบริการโดยรวมอยู่ในระดับมากที่สุด (**** = 4.34) ขณะที่ค่าเฉลี่ยความคาดหวังโดยรวมอยู่ในระดับมาก ( **** = 4.13) ([การศึกษาความคาดหวังและพึงพอใจของผู้รับบริการสำนักหอสมุด มหาวิทยาลัยแม่โจ้ ประจำปีงบประมาณ 2564](https://erp.mju.ac.th/openFile.aspx?id=NTE0MTUz&method=inline))
2. การประเมินผลโครงการ/กิจกรรม สำนักหอสมุดได้ทำการประเมินผลโครงการ/กิจกรรม ที่ได้ดำเนินการตามแผนปฏิบัติการ สำนักหอสมุดประจำปีงบประมาณ 2564 โดยได้รับ[ผลการประเมินโครงการ/กิจกรรม อยู่ในระดับ มาก และ มากที่สุด](https://drive.google.com/drive/u/1/folders/1mQpyAPNB0c4nhMBiKRKeUvMDDbr9IZt7)
3. การรับฟังเสียงสะท้อนจากผู้รับบริการผ่าน[ช่องทางร้องเรียน 5 ช่องทาง](https://erp.mju.ac.th/openFile.aspx?id=NTIxMjU5&method=inline)
4. การดำเนินการกับข้อร้องเรียน โดยกำหนดผู้รับผิดชอบข้อร้องเรียน คือ ผู้อำนวยการกองบริหารงานสำนักหอสมุด บันทึกข้อร้องเรียนแล้วนำเสนอผู้ที่เกี่ยวข้องและผู้บังคับบัญชา
5. การจัดการตามข้อร้องเรียน ผู้ที่เกี่ยวข้องจะต้องแก้ไขทันที กรณีที่สามารถดำเนินการแก้ไข ปรับปรุงได้ และรายงานต่อผู้บังคับบัญชา และกรณีที่ข้อร้องเรียนต้องใช้เวลาและงบประมาณจะต้องนำเข้าที่ประชุมคณะกรรมการบริหารสำนักหอสมุดเพื่อพิจารณาแก้ไขข้อร้องเรียน แล้วแจ้งผลการแก้ไขข้อร้องเรียนทั้งที่ได้รับการแก้ไขแล้ว และ ยังไม่ได้แก้ไขหรืออยู่ระหว่างการดำเนินการแก้ไข เนื่องด้วยต้องใช้ระยะเวลา/งบประมาณ ให้ผู้รับบริการและผู้มีส่วนได้ส่วนเสียทราบ
6. การประเมินวิธีการจัดการตามข้อร้องเรียนเป็นรายกรณีเพื่อปรับปรุงการดำเนินงานให้ดียิ่งขึ้น
7. รายงานผลการประเมินแก่ผู้เกี่ยวข้องและผู้บังคับบัญชาโดยวาจา และ บันทึกในที่ประชุม

สำนักหอสมุดมีการปรับปรุงแก้ไขข้อเสนอแนะและข้อร้องเรียนที่ได้รับจากการศึกษาความคาดหวังและความพึงพอใจของผู้รับบริการ การรับฟังเสียงสะท้อนจากผู้รับบริการผ่านช่องทางร้องเรียน รวมถึงผลการประเมินของโครงการ/กิจกรรม ต่างๆ อย่างเป็นระบบ ผ่านคณะกรรมการบริหารสำนักหอสมุด เพื่อหาแนวทางการพัฒนา/ปรับปรุง และกำหนดผู้รับผิดชอบนำไปปรับปรุง พัฒนาการให้บริการ เช่น ผู้รับบริการไม่ทราบข่าวสาร/กิจกรรม/ข้อมูลทรัพยากรสารสนเทศที่สำนักหอสมุดมีให้บริการ หรือบริการที่สำนักหอสมุดมี แต่ผู้รับบริการไม่ทราบแล้วมีความต้องการใช้บริการ จึงมอบหมายให้ฝ่ายบริการฯ ดำเนินการทบทวน ปรับปรุง พัฒนาการประชาสัมพันธ์และช่องทางการประชาสัมพันธ์เพื่อจะสามารถสื่อสารกับผู้รับบริการให้ทราบข้อมูลดังกล่าว และ[ดำเนินการวิเคราะห์ผลการปรับปรุงพัฒนาในปีต่อไป](https://erp.mju.ac.th/openFile.aspx?id=NTE0MTg0&method=inline)

**4. การรักษาความปลอดภัยอาคารสถานที่ภายในมหาวิทยาลัย**

มหาวิทยาลัยมีการรักษาความปลอดภัยของอาคารสถานที่ หอพักนักศึกษา สนามกีฬา พื้นที่จัดกิจกรรม และสถานที่ต่าง ๆ ของมหาวิทยาลัย โดยดำเนินการจัดให้พนักงานรักษาความปลอดภัยประจำจุดที่สำคัญ และติดตั้งกล้องวงจรปิดพื้นที่สำคัญหรือพื้นที่สาธารณะ เพื่อเพิ่มประสิทธิภาพการรักษาความปลอดภัย จัดพนักงานรักษาความปลอดภัยสายตรวจเข้าตรวจสอบพื้นที่ในช่วงกลางวัน และกลางคืน [ตรวจสอบและรักษาความปลอดภัยธนาคารภายในมหาวิทยาลัย และบริเวณที่มีตู้ ATM](https://erp.mju.ac.th/openFile.aspx?id=NTE2Njk5&method=inline) ตลอดจนทรัพย์สินของมหาวิทยาลัย โดยหากพบเหตุการณ์ผิดปกติจะรายงานให้ศูนย์วิทยุรับทราบ ซึ่งศูนย์วิทยุจะมีเจ้าหน้าที่ประจำศูนย์วิทยุตลอด 24 ชั่วโมง เพื่อรับแจ้งเหตุและอำนวยความสะดวกด้านต่าง ๆ แก่ผู้เรียนและบุคลากร ตลอดจนผู้มาติดต่อและประสานงานกับผู้เกี่ยวข้องหรือหน่วยงานภายนอก เช่น สถานีตำรวจภูธรแม่โจ้ เพื่อสนับสนุนกำลังพลหรือระงับเหตุได้ทันทีหลังจากเกิดเหตุการณ์

การตรวจติดตามการปฏิบัติงานของพนักงานรักษาความปลอดภัย โดยคณะกรรมการตรวจรับพัสดุ มีการตรวจรายงานการปฏิบัติงานประจำวัน และควบคุมการปฏิบัติงานของผู้รับจ้างให้เป็นไปตามสัญญาจ้าง มีการประชุมตรวจรับงานประจำเดือน และเมื่อมีการทำผิดสัญญา ผู้รับจ้างจะถูกปรับตามที่กำหนดในสัญญาจ้าง มีการฝึกทบทวนการปฏิบัติงานด้านการรักษาความปลอดภัยตามสัญญาจ้าง มีการปรับปรุงการปฏิบัติงานและให้บริการอย่างสม่ำเสมอ ทำให้การรักษาความปลอดภัยเป็นไปอย่างมีประสิทธิภาพ และมีการดูแลความปลอดภัยด้านการจราจร การตรวจรถเข้า-ออกมหาวิทยาลัย จัดที่จอดรถให้เพียงพอและมีความปลอดภัย อำนวยความสะดวกด้านการจราจรบริเวณทางแยก จุดที่มีการจราจรคับคั่ง และตามที่มีหน่วยงานร้องขอ

**ผลการประเมินตนเอง ระดับ 3** : Inadequate but Minor Improvement Will Make It Adequate